Eksamen SEU1504

**Oppgaver for alle:**

Besvar en av følgende to oppgaver:

1. Diskuter ulike indre og ytre årsaker til at Romania på den ene siden og Polen på den andre siden ble selvstendige nasjonalstater i henholdsvis 1878 og 1918.

2. Drøft likheter og forskjeller mellom Tsjekkoslovakia og Bulgaria med hensyn til kommunistenes maktovertakelse, kommunistperioden og kommunismens sammenbrudd.

Besvar alle følgende oppgaver kort

1. Hva var IMRO?
2. Hvem var Imre Nagy?
3. Når (ca.) tapte Østerrike Schlesien til Prøysen? Og når ble (mesteparten av) Schlesien en del av Polen?
4. Hvor ligger Sudetenland?
5. Når ble Ungarn delt i tre? I hvilke tre deler?

Besvar i tillegg en oppgave innenfor din spesialisering

**Oppgaver for studenter med spesialisering Østerrike, Tsjekkia, Slovakia, Ungarn**

Skriv en av følgende to oppgaver:

1. Sammenlikn den politiske utviklingen i Ungarn og Tsjekkoslovakia i mellomkrigstiden.

2. Hvilke politiske reformer ble gjennomført i Østerrike på 1700-tallet, og hvilke konsekvenser fikk reformene for framveksten av tsjekkisk og ungarsk nasjonalisme i riket?

**Oppgaver for studenter med spesialisering Polen/Baltikum**

Skriv en av følgende to oppgaver:

1. Drøft den polske politiske venstresidens framvekst og utvikling på 1800-tallet og fram til andre verdenskrig. Hva var de ulike partienes ideologi og politiske mål? I hvor stor grad fikk venstresiden oppslutning og gjennomslag for sin politikk i denne perioden?

2. Gjør rede for ulike forståelser av ”den polske nasjon” fra 1800-tallet og til 1990. Drøft hvem som ble inkludert og ekskludert i nasjonsforståelsen, og hvilke konsekvenser dette fikk for ulike etniske grupper i Polen.

**Oppgaver for studenter med spesialisering Balkan**

Skriv en av følgende to oppgaver:

1. Første verdenskrig på Balkan: Gjør rede for krigsutviklingen og for krigens konsekvenser med hensyn til nye territoriale grenser og politiske systemer.

2. Diskuter årsaker til Det osmanske rikets svekkelse i annen halvdel av 1800-tallet og begynnelsen av 1900-tallet fram til første verdenskrig. Hvilke konsekvenser fikk de to Balkankrigene for statene på Balkan?